[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 214
                                                        din 17 decembrie 2015

privind avizarea contractului de închiriere nr. 1959/01.09.2015, încheiat între Şcoala Gimnazială “Aurel Mosora”, în calitate de locator şi Fundaţia ”Laurenţia”, Şcoala Postliceală Sanitară Eugen Nicoară, în calitate de locatar, având ca obiect închirierea unor spaţii din clădirea Şcolii Gimnaziale “Aurel Mosora” din Municipiul Sighişoara, str. Andrei Şaguna nr. 6, în vederea desfăşurării activităţii de învăţământ a Şcolii Postliceale Sanitare Eugen Nicoară

Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28638/08.12.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

 Având în vedere adresa Şcolii Gimnaziale “Aurel Mosora” nr. 2777/07.12.2015, înregistrată la Municipiul Sighişoara sub nr. 28534/07.12.2015, cu referire la avizarea contractului de închiriere nr. 1959/01.09.2015, încheiat între Şcoala Gimnazială “Aurel Mosora”, în calitate de locator şi Fundaţia ”Laurenţia”, Şcoala Postliceală Sanitară Eugen Nicoară, în calitate de locatar, având ca obiect închirierea unor spaţii din clădirea Şcolii Gimnaziale “Aurel Mosora” din Municipiul Sighişoara, str. Andrei Şaguna nr. 6, în vederea desfăşurării activităţii de învăţământ a Şcolii Postliceale Sanitare Eugen Nicoară, contract încheiat pe o perioadă de 11 luni, respectiv din data de 01.09.2015 până la data de 31 iulie 2016;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Luând în considerare Raportul de specialitate al Direcţiei Administrarea Patrimoniului, înregistrat cu nr. 28642/08.12.2015, prin care se propune avizarea contractului de închiriere nr. 1959/01.09.2015, încheiat între Şcoala Gimnazială “Aurel Mosora”, în calitate de locator şi Fundaţia ”Laurenţia”, Şcoala Postliceală Sanitară Eugen Nicoară, în calitate de locatar, având ca obiect închirierea unor spaţii din clădirea Şcolii Gimnaziale “Aurel Mosora” din Municipiul Sighişoara, str. Andrei Şaguna nr. 6, în vederea desfăşurării activităţii de învăţământ a Şcolii Postliceale Sanitare Eugen Nicoară, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

          HOTĂRĂŞTE:

Art. 1. Se avizează de către Municipiul Sighişoara, contractul de închiriere nr. 1959/01.09.2015, anexă la prezenta hotărâre, încheiat între Şcoala Gimnazială “Aurel Mosora”, în calitate de locator şi Fundaţia ”Laurenţia”, Şcoala Postliceală Sanitară Eugen Nicoară, în calitate de locatar, având ca obiect închirierea unor spaţii din clădirea Şcolii Gimnaziale “Aurel Mosora” din Municipiul Sighişoara, str. Andrei Şaguna nr. 6, în vederea desfăşurării activităţii de învăţământ a Şcolii Postliceale Sanitare Eugen Nicoară, contract încheiat pe o perioadă de 11 luni, respectiv din data de 01.09.2015 până la data de 31 iulie 2016. 

Art. 2. Se mandatează Viceprimarul Municipiului Sighişoara, Ionel Gavrilă, care potrivit dispoziţiilor legale, exercită de drept, atribuţiile primarului, să avizeze contractul de închiriere nr. 1959/01.09.2015, prevăzut la art. 1 din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Pop Claudiu 
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;
  1 ex. Direcţia Administrarea Patrimoniului;

  1 ex. Biroul Juridic;
  1 ex. Şcoala Gimnazială “Aurel Mosora”;
  1 ex. Fundaţia ”Laurenţia”, Şcoala Postliceală Sanitară Eugen Nicoară.
11 ex. 

A.B.

